

**Dlhodobé vzdelávanie v terapeutických metódach**

**VÚDPaP Vám prostredníctvom NP Štandardy ponúka skvelú príležitosť získať teoretické znalosti a praktické zručnosti v používaní terapeutických metód v práci s dieťaťom/žiakom v systéme VPaP. Ponúkame 3 programy vzdelávania v terapeutických metódach, zamerané na tematické okruhy a potreby odborných zamestnancov, pracujúcich v systéme výchovy a vzdelávania. Programy sú založené na princípe Dynamického prístupu Skála-Urban-Rubeš (SUR) a Kognitívne-behaviorálnej terapie.Výber z praktických techník práce s deťmi obsahuje zložku terapie, zameranej na riešenie.**

**Pre koho je výcvik určený?**

* Odborní zamestnanci z CPPPaP, CŠPP, špeciálnych výchovných zariadení a školskí psychológovia

**Aké sú naše vstupné požiadavky?**

* Ukončené VŠ vzdelanie druhého stupňa, prax v systéme VPaP
* Pre **Výber z praktických techník práce s deťmi** je podmienkou pracovné zaradenie, minimálne Samostatný OZ.

**Čo môžete získať?**

* **Inovačné vzdelávanie**  v rozsahu  500 hodín (kombinované prezenčnou aj dištančnou formou), predpokladané trvanie marec 2020 – október 2022
* **Organizátorom bude hradené vzdelávanie a ubytovanie** počas dní vzdelávania

**Programy, ktoré ponúkame:**

**Metódy korektívnej práce s klientom v kontexte výchovy a vzdelávania – podľa SUR**

Program SUR je založený na výcvikovom modeli, spojenom s jeho zakladateľmi - Skálom, Urbanom , Rubešom. Jeho princíp spočíva v intenzívnej výcvikovej práci v komunite a malých skupinách, ktoré vedú vždy 2 lektori - muž a žena.

Výberové konanie na tento program bude 29.-31.1.2020 v piestoroch VÚDPaP

**Psychologická prevencia a liečba detí a adolescentov druhého stupňa pre odborných pracovníkov – podľa princípov Kognitívne-behaviorálnej terapie.**

Program KBT obsahuje teoretickú, zážitkovú, nácvikovú a supervíznu zložku. Zameriava sa na aplikáciu princípov Kognitívne-behaviorálnej terapie v kontexte výchovy a vzdelávania

* Stratégie, založené na dôkazoch
* Princípy aplikácie KBT v práci s pedagógmi, skupinou a rodičmi

**Praktické techniky práce s deťmi**\*

*Ucelený program, v ktorom Vás rôzni lektori vyškolia v nižšie vymenovaných technikách a ich praktickej aplikácii v práci s deťmi.*

* Hrová a filiálna terapia
* Kids Skills a základy terapie, zameranej na riešenie
* Motivačné rozhovory a vzťahová väzba
* Mindfulness

**Absolvovanie vzdelávania v terapeutických metódach negarantuje účastníkom status terapeuta po jeho ukončení.**

**Kde sa môžete prihlásiť?**

Prihlasujte sa do **31.12.2019** cez [**PRIHLASOVACÍ DOTAZNÍK**](https://forms.gle/GYciJb4HXyBSzm3aA)

Pre bližšie informácie  kontaktujte Katarínu Drlíkovú na [tm.np@vudpap.sk](mailto:tm.np@vudpap.sk)